Тайыр Сарпашев 500 гектар жерді мемлекетке қайтарады
"Тайыр Сарпашев 500 гектар жерді мемлекетке қайтарады" | "https://abai.kz/post/124785"
TITLE: Тайыр Сарпашев 500 гектар жерді мемлекетке қайтарады
URL: https://abai.kz/post/124785
META: "Тайыр Сарпашев 500 гектар жерді мемлекетке қайтарады" | "https://abai.kz/post/124785"
DATE: 01.12.2020
AUTHOR(s): Abai.kz
TOTAL WORDS: 103
TEXT: Қырғызстанның бұрынғы вице-премьері Тайыр Сапашев мемлекетке өз еркімен 500 гектар жайылымды, сонымен бірге 30 гектар суғармалы жерді қайтарады. Бұл жерлерді шенеунік туыстарының атына рәсімдеген. Бұл туралы Қырғызстанның қаржы полициясы хабарлады. Мекеме мәліметіне қарағанда, аталған жерлер осы аптада Токтоғұл ауданына қайтарылады. 27 қарашада қаржы полициясы Тайырбек Сарпашевке қатысты сотқа дейінгі тексеру жүріп жатқанын хабарлаған. Тергеу мәліметі бойынша, жоғары лауазымды қызметтер атқарған шенеунік жылжымалы және жылжымайтын мүліктер алып, оларды туыстары атына тіркеп отырған, мүлікті декларацияда көрсетпеген. Тайырбек Сарпашев 2012-2014 жылдары вице-премьер қызметін атқарды, ал 2014 жылы ол бірінші вице-премьер қызметіне тағайындалып, бұл қызметті 2015 жылға дейін атқарды. 2015-2017 жылдары Сарпашев Мемлекеттік тіркеу қызметін басқарды. Abai.kz
